**Consiliul municipal Chișinău**

**NOTĂ INFORMATIVĂ**

**la proiectul deciziei Consiliului municipal Chișinău**

**,, Cu privire la aprobarea Programului municipal**

**pilot Startup pentru tineri și migranți”**

Proiectul de decizie propus spre examinare a fost elaborat în conformitate cu prevederile deciziei Consiliului municipal Chișinău nr. 14/1 din 21 decembrie 2021 ,,Cu privire la aprobarea bugetului municipal Chișinău pentru anul 2022 în lectura a doua”, în care sunt prevăzute mijloace financiare în sumă de 12 mil lei pentru lansarea unui Program de susținere a businessului, inclusiv Programului municipal pilot ,,Startup pentru tineri și migranți”

Acest Program a fost elaborat având ca scop stimularea antreprenoriatului în rândurile tinerilor și migranților din municipiul Chișinău prin facilitarea lansării și dezvoltării afacerilor sustenabile și susținerea creării locurilor de muncă.

Tinerii și migranții reprezintă un segment important al populației municipiului Chișinău, care contribuie semnificativ la dezvoltarea socio-economică al orașului în întregime. În ultimii ani numărul tinerilor aflați în mun. Chișinău s-a redus considerabil. Scăderea numărului populației este determinată de natalitatea redusă și migrația tinerilor peste hotarele țării.

Factorii ce generează migrația în rândurile tinerilor sunt în strânsă legătură cu identificarea oportunităților educaționale mai bune, locuri de muncă plătite care ar contribui la creșterea nivelului de trai. Lipsa locurilor de muncă atractive tinerilor, veniturile joase și riscurile sporite de sărăcie sunt cauzate de oportunități economice limitate, care împiedică tinerii, în special grupurile vulnerabile, să-și atingă aspirațiile personale și profesionale.

Astfel, prevederile prezentului Program se extind asupra:

* + 1. tinerilor viitori antreprenori, cu vârsta între 18-40 ani care are viza de reședință în Municipiul Chișinău și dorește să deschidă o afacere sau deține o întreprindere înregistrată în municipiul Chișinău de cel mult 12 luni;
		2. lucrătorilor migranți care a fost sau este plecat peste hotarele țării cu scopul desfășurării activității de muncă sau beneficiarii de remitențe (soț/soție sau rudă de gradul întâi) cu vârsta de până la 40 ani, având reședință permanentă în municipiul Chișinău și deține o întreprindere înregistrată în municipiul Chișinău;
		3. tinerilor investitori, cu vârsta între 18-40 ani care are viza de reședință în Municipiul Chișinău, deține o afacere și a efectuat investiții din resurse creditare în ultimele 24 luni, va putea beneficia de compensarea plății dobânzilor achitate la creditele investiționale;
		4. tinerilor refugiați viitori antreprenori ce a creat un parteneriat cu un tânăr rezident care are viza de reședință în Municipiul Chișinău, ambii fiind cu vârsta între 18-40 ani și doresc să deschidă o afacere sau dețin o întreprindere înregistrată în municipiul Chișinău de cel mult 12 luni.

Domeniile prioritare ale Programului includ *afacerile* care*:*

- vor desfășura activități de producere sau prestări servicii;

*-* conțin activități inovatoare ori își propun să implementeze proiecte de transfer tehnologic și de know-how;

- sunt axate pe dezvoltarea următoarelor domenii și nu numai: industria tehnologiei informației și comunicațiilor; electromecanică; industria agroalimentară și horeca; industria ușoară; industria creativă; turism; sănătate și frumusețe; activități profesionale, științifice sau tehnice; producerea energiei regenerabile, etc.

- oferă servicii/produse companiilor terțe.

Programul va oferi tinerilor, migranților, și tinerilor refugiați din Ucraina, care vor dori să creeze afaceri mixte pe teritoriul municipiului Chișinău, suport financiar sub formă de finanțare nerambursabilă (grant) în următoarele modalități:

1. **Suport financiar la lansarea afacerii**

1) suma grantului este de cel mult 70% din valoarea proiectului investițional și nu va depăși 200 000 de lei pentru finanțarea proiectului investițional;

2) contribuția beneficiarului va constitui 30% din valoarea proiectului investițional;

**B. Suport financiar pentru acoperirea dobânzii la credite investiționale**

1) sprijinul este acordat IMM-lor unde fondator și administrator sunt beneficiari eligibili ai Programului (tineri sau migranți), care au obținut credite investiționale în anul precedent depunerii cererii şi în anul curent de la băncile comerciale şi instituții financiare nebancare înregistrate pe teritoriul Republicii Moldova și le deservesc conform contractelor de credit;

2) suma maximă compensată este de 100 000 MDL.

Câștigătorii selectați, trebuie să dispună de surse financiare necesare pentru co-finanțarea în mărime de cel puțin 30% din costul proiectului investițional.

Proiectul investițional co-finanțat urmează a fi realizat pe parcursul a 24 luni de la data semnării contractului de acordare a finanțării.

Sursele financiare necesare pentru implementarea Programului au fost prevăzute în bugetul municipal pentru anul 2022.

 **Șef al Direcției generale**

 **Roman VITIUC**

Ex. O.Berjan

022-22-33-16